hy nb en en ja es hy hy hy hy hy hy hy hy hy hy hy hy hy hy de hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en hy hy hy hy
Ավագ դպրոցներում ՏՀՏ առարկաների ուսուցման ծրագիր « UEICT
U E I C T
Միկրոէլեկտրոնիկայի, ՏՏ և հեռահաղորդակցման առարկաների՝ ավագ դպրոցներում դասավանդման ծրագիր
ԿԳՄՍ նախարարություն, Յունիքոմփ, Սինոփսիս Արմենիա, Վիվա-ՄՏՍ
Հարկ է նշել, որ սա համաշխարհային պրակտիկայում նախադեպ չունեցող ծրագիր է, որն առաջին անգամ իրականացվում է Հայաստանում:
Նպաստել բնագիտամաթեմատիկական ուղղվածությամբ ավագ դպրոցների 10րդ-12րդ դասարանների աշակերտների մասնագիտական կողմնորոշմանը:
Բարձրացնել ՏՀՏ ոլորտում մասնագիտական կրթության որակը, ինչպես նաև ներմուծել ընկերությունների՝ տեսական ու գործնական նորարարական գիտելիքների վրա հիմնված մեթոդաբանությունը:
Բարձրացնել նախազորակոչային տարիքի աշակերտների տեխնոլոգիական պատրաստվածության մակարդակը:
Կիրառել ՏՀՏ-ն՝ որպես կրթության որակի, մատչելիության և բովանդակության արդիականացման/բարելավման գործիք:
Օգտագործել տեխնոլոգիական կրթությունը՝ որպես մտածելակերպ ձևավորելու միջոց:
Հրավիրել երիտասարդների ուշադրությունը ՏՀՏ ոլորտին՝ որպես երկրի տնտեսական և գիտատեխնիկական զարգացման առանցքային տարրերից և գերակա ուղղություններից մեկը:
Պատրաստել աշակերտներին՝ հետագայում ԲՈՒՀ-երում տեխնիկական ուղղություններով ուսուցանելուն, իսկ տնտեսությունում՝ գիտելիքահեն ճյուղերում աշխատելուն։
Նպաստել ԲՈՒՀ-ական ծրագրերի զգալի արդիականացմանը՝ հաշվի առնելով ԲՈՒՀ ընդունվող ուսանողների ավելի բարձր մակարդակը։
Ծրագրի շրջանակներում ՀՀ ԿԳՆ-ը ապահովում է նշված մասնագիտական առարկաների ներդրումը, դրանց չափորոշիչների և ուսումնական ծրագրերի մշակումն ու հաստատումը։ Նաև 2021 թվականից նախատեսվում է նախարարության հետ համատեղ մրցութային կարգով իրականացնել դպրոցների ընտրությունը:
Վիվա-ՄՏՍ ընկերությունը մասնակցում էր «Հեռահաղորդակցության հիմունքներ» մասնագիտական առարկայի չափորոշիչների և ծրագրի մշակման գործընթացին և իրականացնում է տվյալ առարկայի ուսուցիչների վերապատրաստումը։ Առաջին տարում Վիվա-ՄՏՍ ընկերությունը նաև աջակցել է մասնակից հինգ դպրոցներում դասասենյակների ստեղծմանը:
Սինոփսիս Արմենիան մասնակցում է «Միկրոէլեկտրոնիկա» առարկայի չափորոշիչների և ծրագրի մշակման գործընթացին և իրականացնում է տվյալ առարկայի ուսուցիչների վերապատրաստումը:
Յունիքոմփը մասնակցում է «Տեղեկատվական տեխնոլոգիաներ» առարկայի չափորոշիչների և ծրագրի մշակմանը, իրականացնում է «Տեղեկատվական տեխնոլոգիաներ» և «Linux օպերացիոն համակարգի հիմունքներ» առարկաների ուսուցիչների վերապատրաստումը: Ընկերությունը նաև իրականացնում է լաբորատորիաների և ցանցերի ապահովումը:
ՏՀՏ գործատուների միությունն իրականացնում է ծրագրի մոնիթորինգը, վերահսկողությունը, կազմակերպում է ուսուցիչների վերապատրաստումը:
2015–2016 ուսումնական տարվա արդյունքներն են.
«Տեղեկատվական տեխնոլոգիաներ» ծրագրով մասնակից 5 ավագ դպրոցներում վերապատրաստվել է 9 ուսուցիչ։
«Linux օպերացիոն համակարգի հիմունքներ» ուսումնական ծրագրով վերապատրաստվել Է 10 ուսուցիչ։
227 աշակերտ հաջողությամբ ուսուցանվել է:
2015-2016 ուս. տարում ընդգրկված ուսումնական հաստատություններ.
Հայաստանի ազգային պոլիտեխնիկական համալսարանի Երևանի ավագ դպրոց
Երևանի պետական համալսարանին առընթեր Ա. Շահինյանի անվան ֆիզիկամաթեմատիկական դպրոց
Վանաձորի մաթեմատիկայի և բնագիտական առարկաների խորացված ուսուցմամբ հատուկ դպրոց
2016–2017 ուսումնական տարվա արդյունքներն են.
«Տեղեկատվական տեխնոլոգիաներ» ծրագրով մասնակից 10 ավագ դպրոցներում վերապատրաստվել է 20 ուսուցիչ։
«Linux օպերացիոն համակարգի հիմունքներ» ուսումնական ծրագրով վերապատրաստվել Է 20 ուսուցիչ։
450 աշակերտ հաջողությամբ ուսուցանվել է:
2016-2017 ուս. տարում ընդգրկված ուսումնական հաստատություններ.
ՀԱՊՀ Գյումրու մասնաճյուղ ավագ դպրոց
Հայ-ռուսական (Սլավոնական) համալսարանի «Ուսմունք» դպրոց
Թիվ 198 ավագ դպրոց
Թիվ 105 ավագ դպրոց
© 2015-2022 Բոլոր իրավունքները պաշտպանված են. Website By FLOOPEN